Vinduespudser Rasmus Thomsen fra Nordjysk Bolig & Erhverv har fulgt debatten om hjertestartere, og fik en idé. - Jeg synes, at der er for lidt hjertestartere rundt omkring. Og så opstod idéen med, at man måske kunne have en mobil hjertestarter, siger han. Han har derfor leaset en hjertestarter gennem Falck, og har monteret den i sin firmabil. - Vi kører så mange kilometer hvert eneste år, så jeg synes, at den kan gøre mere nytte i bilen, fremfor bare at hænge et eller andet sted, siger Rasmus Thomsen. Rasmus Thomsen kører hver dag i store dele af Nordjylland. Han har tidligere været vidne til flere alvorlige færdselsulykker. Skulle det ske igen, føler han sig nu forberedt. - En hjertestarter skal bruges når det står skidt til. Og det håber jeg selvfølgelig ikke kommer til at ske. Men hvis det kommer til at ske, så håber jeg selvfølgelig, at den vi har i bilen her kommer til at gøre en forskel, siger han. Der findes lige nu 1170 faste hjertestartere i Nordjylland, og nu altså også én mobil. En hjertestarter i bilen kan ikke registreres som på almindeligvis på trygfondens hjemmeside, da den ikke har et fast holdested. Alligevel roser Trygfonden initiativet.

Opsummering:
Rasmus Thomsen fra Hjørring har købt en mobil hjertestarter, som er sat fast i hans firmabil.